CELEX: 62010CN0251
Language: hu
Date: 2010-05-20 00:00:00
Title: C-251/10. P. sz. ügy: Az Elsőfokú Bíróság (egyesbíró) T-190/07. sz., KEK Diavlos kontra Bizottság ügyben 2010. március 18-án hozott ítélete ellen a KEK Diavlos által 2010. május 20-án benyújtott fellebbezés

17.7.2010   
            
            
               HU
            
            
               Az Európai Unió Hivatalos Lapja
            
            
               C 195/14
            
         Az Elsőfokú Bíróság (egyesbíró) T-190/07. sz., KEK Diavlos kontra Bizottság ügyben 2010. március 18-án hozott ítélete ellen a KEK Diavlos által 2010. május 20-án benyújtott fellebbezés
   (C-251/10. P. sz. ügy)
   2010/C 195/20
   Az eljárás nyelve: görög
   
      Felek
   
   
      Fellebbező: KEK Diavlos (képviselő: D. Chatzimichalis ügyvéd)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Bíróság nyilvánítsa a jelen fellebbezést elfogadhatónak, az abban megfogalmazott kérelmek összessége tekintetében;
            
         
               —
            
            
               a Bíróság a fellebbezésben kifejtett jogalapok miatt helyezze hatályon kívül a megtámadott, az Elsőfokú Bíróság (egyesbíró) T-190/07. sz. ügyben 2010. március 18-án hozott ítéletet, helyt adva a fellebbező társaság által a Bizottság 2006. február 23-i C(2006) 465 végleges határozatával szemben elsőfokon benyújtott keresetnek, az abban megfogalmazott kérelmek összessége tekintetében, továbbá semmisítse meg az említett határozatot és a Bizottság minden ahhoz kapcsolódó jogi aktusát és/vagy határozatát;
            
         
               —
            
            
               a Bíróság az Európai Bizottságot kötelezze a költségek viselésére, valamint a fellebbező — mind az elsőfokú, mind pedig a másodfokú eljárásban eljáró — ügyvédje díjainak megfizetésére.
            
         
      Jogalapok és fontosabb érvek
   
   2010. május 20-i fellebbezésével a KEK Diavlos társaság az Elsőfokú Bíróság (egyesbíró) által a T-190/07. sz. ügyben 2010. március 18-án hozott ítélet ellen él fellebbezéssel, annak megsemmisítését kérve oly módon, hogy a Bíróság adjon helyt a társaság által a Bizottság 2006. február 23-i C(2006) 465 végleges határozatával szemben benyújtott, fent említett keresetnek az abban megfogalmazott kérelmek összessége tekintetében, továbbá semmisítse meg az említett határozatot és a Bizottság minden ahhoz kapcsolódó jogi aktusát és/vagy határozatát.
   A társaság az említett ítélet hatályon kívül helyezését az alábbiakban röviden ismertetett jogalapok alapján kéri:
   
                
            
            
               A hatályon kívül helyezésre vonatkozó első jogalap: a megtámadott ítélet — hiányos és téves indokolással — minden jogalap tekintetében teljes egészében elutasította a fellebbező által benyújtott keresetet, holott annak teljes egészében vagy — másodlagosan — részben helyt kellett volna adnia. A megtámadott ítélet különösen azon, az eljárás kimenetele szempontjából alapvető fontosságú jogalapot hagyja teljesen figyelmen kívül, amely szerint a fellebbező társaság teljesítette a diákoknak az euró bevezetésére való felkészítéséhez szükséges valamennyi információt tartalmazó tájékoztató kiadvány (nyelvenként) 1 000 példányban való nyomtatására irányuló szerződéses kötelezettségét, azzal hogy többoldalas tájékoztatót (8., 9. és 10. melléklet) adott ki. A megtámadott ítélet indokolása tehát — a fellebbező által szerződéses kötelezettségeinek megfelelően kiadott tájékoztatók értékelését illetően — hiányos.
            
         
                
            
            
               A hatályon kívül helyezésre vonatkozó második jogalap: a megtámadott ítélet téves, mivel — jogszabályt, és különösen az eljárási szabályzat 48. cikkét sértve — elutasította további bizonyítékoknak a fellebbező társaság általi előterjesztését, és különösen a fellebbező által a Bizottság által bizonyítottnak vélt állítólagos szabálytalanságokra vonatkozó azon meghatározott dokumentumok benyújtása céljából a tárgyalási határnapra vonatkozóan előterjesztett kérelmet, amely dokumentumok különösen arra az időszakra vonatkoznak, amelynek során a vitatott kiadásokat könyvelték annak érdekében, hogy azok a szerződés és II. melléklete értelmében „támogathatónak” minősülhessenek.
            
         
                
            
            
               A hatályon kívül helyezésre vonatkozó harmadik jogalap: az Elsőfokú Bíróság (egyesbíró) 2010. március 18-i megtámadott ítélete tévesen kötelezte a fellebbezőt a Bizottságnál felmerült költségek viselésére, hiszen az eljárási szabályzat 87. cikkének 3. §-a értelmében a költségeket meg kellett volna osztania a felek között, vagy pedig — a körülményekre figyelemmel — a fellebbezőt csupán a Bizottság költségei egy részének viselésére kellett volna köteleznie.